Direcció General d'Atenció a la Infància i l'Adolescència (DGAIA), Departament de Treball, Afers Socials i Famílies, Generalitat de Catalunya.
Prendre decisions sobre què és el millor per a un infant o adolescent que ha patit una situació de desemparament esdevé un procés d'una complexitat enorme, entre altres motius, perquè gairebé mai es disposa de tota la informació que caldria per precisar la proposta que juga a favor de l'interès superior de l'infant.
És ben sabut que, presumiblement, aquesta informació s'obtindria amb més temps, però el temps és, precisament, un dels factors clau en la vida dels infants.
Coordinador del Servei de Preadoptius i de l'Espai d'Atenció Postadoptiva de la ICIF Casa Sant Josep de Tarragona.
L'arribada d'un infant adoptat al si d'una família és viscut amb alegria, entusiasme i il·lusió.
La paternitat i maternitat adoptiva és habitualment un acte meditat, consensuat i molt elaborat que sovint comporta que, des del moment de la presa de la decisió fins al moment de l'arribada de l'infant, puguin passar anys.
Després que el Govern aprovés el Protocol Marc d'Actuacions Contra el Maltractament a Infants i Adolescents de Catalunya el juliol del 2017, Joventut fa tres edicions d'un nou curs per a monitors d'esplai, directors i formadors de lleure per donar a conèixer les pautes d'actuació específiques que cal dur a terme en un cas d'abús sexual infantil (ASI) en l'àmbit de l'educació en el lleure.
L'objectiu del programa és millorar el coneixement i generar anàlisis periòdiques sobre les vides i els drets de la infància i l'adolescència de Barcelona per enfortir les polítiques locals que afecten a aquesta etapa vital dels ciutadans i ciutadanes de 0 a 17 anys.
L'oferta educativa i formativa ha continuat sent la temàtica més consultada pels joves a la XNEJ el 2017, amb un 29,9% del conjunt de les consultes, tres punts percentuals més que l'any passat i 21 més que fa tres anys.
En relació al perfil d'usuari dels Punts d'Informació Juvenil i les Oficines Joves el 2017, els nois han suposat el 51,5% del total, per un 48,5% de les noies.
Pel que fa a les edats, els menors de 16 anys van ser el col·lectiu amb més consultes, amb el 33,9% de les consultes.
Neix l'aliança EDUCACIO360 perquè el model educatiu a Catalunya promogui i integri les oportunitats educatives extraescolars i comunitàries i en garanteixi l'equitat en el seu accés.
El secretari d'Afers Socials i Famílies, Francesc Iglesies, la directora general d'Atenció a la Infància i l'Adolescència, Georgina Oliva, i la directora territorial de Treball, Afers Socials i Famílies a Girona, Marta Casacuberta, s'han reunit amb representants de Creu Roja, Càrites, Fundació SER-Gi i Girona Acull per analitzar la situació dels joves sense llar a la ciutat de Girona.
Organització: Ajuntament de Barcelona - Generalitat de Catalunya - Diputació de Barcelona
Dates: 21, 22, 23 de març de 2018
Organització: COPC – Col·legi Oficial de Psicologia de Catalunya
L'autora anima a mares, pares i mestres a no ignorar les dificultats que presenten alguns infants, que no avancen adequadament en el llenguatge, que tenen por, que no saben dormir sols, que no volen separar-se dels pares... i els ofereix pautes educatives específiques per ajudar-los a madurar en tots els sentits.
Els infants i adolescents d'avui han nascut i crescut amb les noves tecnologies de la informació i la comunicació (TIC) i internet ha esdevingut per a ells una extensió del món físic.
Malgrat tot, s'aventuren moltes vegades a explorar el ciberespai sense conèixer els problemes i amenaces que hi poden trobar.
Per aquesta raó, el llibre vol oferir a famílies i docents algunes idees clau que els permetran acompanyar els seus fills i filles i alumnes en el descobriment i l'exploració de la xarxa.
Amb la idea de descobrir els secrets de l'èxit de l'educació a Finlàndia, el mestre nord-americà Tim Walker va anar a viure a Hèlsinki i va començar a treballar en una escola pública, amb nens de cinquè de primària.
En aquest llibre reuneix tot el que hi va aprendre i revela com es poden aplicar, en qualsevol aula del món, les millors pràctiques de les escoles finlandeses, que ell resumeix en 33 estratègies senzilles.
La Convenció dels Drets dels Infants és un tractat internacional que reconeix els drets i obligacions dels infants.
La va aprovar l'Assemblea de les Nacions Unides el 1989 i l'han ratificat 193 països.
L'article 19 de la Convenció recull el dret dels infants a viure sense cap tipus de violència.
Com que es tracta d'un article molt important, el Comitè dels Drets dels Infants ha decidit desenvolupar-lo a través d'aquesta Observació general.
Aquesta Observació explica en detall el contingut de l'article i estableix les pautes perquè els estats n'assegurin el compliment.
Informe elaborat a partir de la informació recollida de les línies d'atenció del Telèfon ANAR de l'any 2016.
Es fa una comparativa amb les dades dels anys 2013, 2014 i 2015 que mostra l'evolució de l'assetjament escolar i del ciberbullying i els canvis produïts tenint en compte el context social.
L'informe tracta sobre els infants i adolescents i les noves tecnologies i com aquestes influencien en la seva vida.
El material es pot treballar a la classe o bé es pot demanar fer una exposició a l'escola.